

**ASOCIÁCIA ZAMESTNÁVATEĽSKÝCH ZVÄZOV A ZDRUŽENÍ**

**SLOVENSKEJ REPUBLIKY**

Nevädzová 5, 821 01 Bratislava, SR

Tel. : 02 / 44 258 295, 02 / 44 258 528; Fax : 02 / 44 258 530

[www.azzz.sk](http://www.azzz.sk); sekretariat@azzz.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Bratislave, 15.7.2015

**Tlačová správa**

**Stanovisko AZZZ SR k návrhu úpravu výšky minimálnej mzdy na rok 2016**

Asociácia zamestnávateľských zväzov a združení SR (ďalej aj „Asociácia“) dnes listom, v súlade s príslušnými ustanoveniami Zákona o minimálnej mzde, informuje ministra práce, sociálnych vecí a rodiny SR, pána Jána Richtera, že v rokovaniach so sociálnymi partnermi sa Asociácii, napriek snahe o dohodu a ústretové návrhy zo strany zamestnávateľov, nepodarilo dosiahnuť dohodu na úprave výšky minimálnej mzdy pre rok 2016, so zástupcami zamestnancov - vedením Konfederácie odborových zväzov SR.

Asociácia zamestnávateľských zväzov a združení SR na základe uvedeného a tiež vzhľadom na stále nepriaznivý stav v oblasti zamestnanosti, najmä osôb s nízkou kvalifikáciou, na ktorých sa dopad rastu minimálnej mzdy obzvlášť negatívne prejavuje, tiež vzhľadom na vysoký počet dlhodobo nezamestnaných, nepriaznivý stav zamestnanosti v regiónoch a problémy absolventov a mladých ľudí s uplatnením sa na trhu práce, navrhuje nezvyšovať minimálnu mesačnú mzdu na rok 2016.

„V tejto súvislosti Asociácia požiadala ministra práce, sociálnych vecí a rodiny SR, pána Jána Richtera o zohľadnenie tohto stanoviska AZZZ SR pri príprave návrhu ministerstva práce, sociálnych vecí a rodiny SR na úpravu sumy mesačnej minimálnej mzdy, ktorý bude predložený na augustové rokovanie Hospodárskej a sociálnej rady SR.“, konštatuje RNDr. Oto Nevický, MBA, generálny sekretár AZZZ SR.

S úctou

**Asociácia zamestnávateľských zväzov a združení SR (AZZZ SR)**

**Miriam Špániková**

Tlačová hovorkyňa

Nevädzová 5

821 01 Bratislava

tel.: +421/2/44 258 528, +421/2/44 258 295  
mob.: +421/908 688 068  
e-mail: [spanikova@azzz.sk](mailto:sekretariat@azzz.sk)